Tí fer Sambandsflokkurin í komandi valskeiði millum annað serliga at arbeiða fyri * at betra um viðurskiftini í ríkisfelagsskapinum við Danmark * framvegis at styrkja vøksturin í okkara búskapi, so positiva gongdin kann halda fram * at fáa eina góða avtalu við danir um bankaskuld og uttanlandsskuld, sum tryggjar okkum so óbroytt livilíkindi sum møguligt * at gera eina skilagóða langtíðarætlan fyri og raðfesting av teimum almennu íløgunum * at skapa uppaftur fleiri arbeiðspláss fyri at minka enn meira um arbeiðsloysi og geva útisetum møguleika at koma heimaftur * at betra um korini hjá okkara pensiónistum bæði við at hækka pensiónirnar (í minsta lagi at dagføra tær sambært blokkstuðlinum) og við at skaffa betri ansingarmøguleikar í lokalsamfeløgunum * smidligari stuðul til barnaansing og barnsburðargrunn eisini til privata arbeiðsmarknaðin * útbúgvingarstuðul til tey ungu * at loysa marknatrætuna við Bretland skjótast gjørligt, so gongd kann koma á oljuvinnuna